
Narva Linnavolikogu 02.11.2006 otsuse nr 180

„Projekti „Narva Paju Kooli renoveerimine” sildfinantseerimise ja omafinantseeringu kinnitamine” muutmine

Narva Linnavalitsus võtab vastu protokollilise otsuse:
1. Taotleda Narva Linnavolikogult otsuse vastuvõtmist Narva Linnavolikogu 02.11.2006 otsuse nr 180 „Projekti „Narva Paju Kooli renoveerimine” sildfinantseerimise ja omafinantseeringu kinnitamine” muutmiseks vastavalt lisatud Narva Linnavolikogu otsuse eelnõule. 
2. Volitada Narva Linnavara- ja Majandusameti kommunaalmajandusosakonna juhataja direktori ülesannetes hr Arkadi Nikolajevile antud küsimuses ette kandma Narva Linnavolikogu istungil.

Narva Linnavolikogu 02.11.2006 otsuse nr 180
„Projekti „Narva Paju Kooli renoveerimine” sildfinantseerimise ja omafinantseeringu kinnitamine” muutmine
1. ASJAOLUD  JA  MENETLUSE  KÄIK

Narva Linnavolikogu 02.11.2006 otsusega nr 180 kinnitati projekti „Narva Paju Kooli renoveerimine” omafinantseering 271 892 krooni ulatuses ja anti Linnavalitsusele luba sildfinantseeringu võtmiseks summas 1 359 460 krooni. Projekt näeb ette Narva Paju Kooli ventilatsioonisüsteemi montaaži, akende vahetamist ja katuse remonti.
Ettevõtluse Arendamise Sihtasutus soovitas (22.12.2006 kiri nr 1-19.6/18487) võimaluse korral otstarbekusest lähtuvalt välja vahetada kõik vanad aknad. Seoses sellega suurenes projekti üldmaksumus ning Narva linna omafinantseering. 

Seejärel kinnitati Narva Linnavolikogu 26.01.2007 otsusega nr 69 projekti „Narva Paju Kooli renoveerimine” omafinantseering 340 000 krooni ulatuses ja anti Linnavalitsusele luba sildfinantseeringu võtmiseks summas 1 700 000 krooni (pangalaen). 
Seoses sellega, et projekti viib ellu Narva Linnavalitsuse Linnavara- ja Majandusamet, suurendati Narva Linnavolikogu 28.06.2007 määrusega nr 20 Linnavara- ja Majandusameti põhieelarvet 340 000 krooni võrra, mis on ette nähtud linna omafinantseeringuks Paju Kooli renoveerimisel.
Toetuse vahendid laekuvad Ettevõtluse Arendamise Sihtasutuselt pärast aruande aktsepteerimist kuni 10.12.2007. a. Selleks, et Linnavara- ja Majandusamet saaks projektikulude eest õigeaegselt tasuda, on võimalik kasutada sildfinantseerimiseks põhieelarve vahendeid.
Sildfinantseerimine tähendab väljamakseid linnaeelarvest toetust sisaldava projekti kulude katteks toetusest saadavate vahendite ulatuses enne toetuse laekumist. Toetuse vahendite laekumisel linnaeelarve vahendid taastatakse. 

Ülaltoodu alusel on vaja muuta Narva Linnavolikogu 02.11.2006 otsuse nr 180 punkti 3 ning kinnitada see uues redaktsioonis:

„3.1. Kinnitada projekti „Narva Paju Kooli renoveerimine” omafinantseeringuks 340 000 krooni ja anda Linnavalitsusele luba sildfinantseeringu võtmiseks summas 1 360 000 krooni 2007. aastal.

3.2. Projekti positiivse rahastamisotsuse korral Narva Linnavalitsusel ette näha 2007. aasta eelarves omafinantseering summas 340 000 krooni.

3.3. Lubada Narva Linnavalituse Linnavara- ja Majandusametil kasutada projekti  „Narva Paju Kooli renoveerimine” realiseerimisel sildfinantseeringuks põhieelarve vahendeid summas 1 360 000 krooni”.
2. ÕIGUSLIKUD  JÄRELDUSED

Kohaliku omavalitsuse korralduse seaduse § 22 lõike 1 punkti 8, Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 4.4.14 kohaselt volikogu ainupädevusse kuulub laenude ja teiste varaliste kohustuste võtmine. 

Haldusmenetluse seaduse (edaspidi HMS) § 62 lõike 1 kohaselt haldusakti kehtetuks tunnistamise kohta sätestatut kohaldatakse ka haldusakti muutmisele. Seega võib antud linnavolikogu otsuse vastuvõtmisel arvesse võtta alljärgnevaid HMS sätteid:   
HMS § 62 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

HMS § 70 lõike 1 kohaselt haldusakti muutmise vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

Seega võib Linnavolikogu muuta Narva Linnavolikogu 02.11.2006 otsuse nr 180 „Projekti „Narva Paju Kooli renoveerimine” sildfinantseerimise ja omafinantseeringu kinnitamine”  punkti 3 kaalutlusõiguse kohaselt, käesoleva otsuse punktis 1 nimetatud asjaolusid kaaludes.
3. OTSUS

Muuta „Narva Linnavolikogu 02.11.2006 otsuse nr 180 „Projekti „Narva Paju Kooli renoveerimine” sildfinantseerimise ja omafinantseeringu kinnitamine” punkti 3 ja sõnastada see alljärgnevalt:

„3.1. Kinnitada projekti „Narva Paju Kooli renoveerimine” omafinantseeringuks 340 000 krooni ja anda Linnavalitsusele luba sildfinantseeringu võtmiseks summas 1 360 000 krooni 2007. aastal.

3.2. Projekti positiivse rahastamisotsuse korral Narva Linnavalitsusel ette näha 2007. aasta eelarves omafinantseering summas 340 000 krooni.

3.3. Lubada Narva Linnavalituse Linnavara- ja Majandusametil kasutada projekti  „Narva Paju Kooli renoveerimine” realiseerimisel sildfinantseeringuks põhieelarve vahendeid summas 1 360 000 krooni”.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

Mihhali Stalnuhhin

